“Neće više biti cajki ni naplate ulaza na Bundeku”, izjavio je svojedobno zagrebački gradonačelnik Milan Bandić. Bila je to 2012. godine, a 2019. na Bundeku bi trebalo biti mnoštvo najgoreg glazbenog šunda u obliku cajki i naplata ulaza.

Premda Rujanfest 2019., kojemu je i Grad Zagreb partner, najavljuju pod sloganom “Glazba nema granica”, navodeći kako će uz srpske i izvođače iz BiH, nastupati i “čak” i domaći (hrvatski izvođači) mnogim Zagrepčanima nisu nimalo dobro sjeli izvođači iz “regiona” (“region” je isključivo Srbija i BiH op.). Zagrepčani smatraju da bi takav festival koji prerasta gradske okvire, trebao prije svega imati gradski i nacionalni predznak, uz izvođače koji ne preferiraju glazbeni šund poznat pod imenom cajke.

Jedan od onih koji trebaju nastupati na Rujanfestu je kralj folka u Srbiji – Miroslav Ilić. On je inače godinama često nastupao i u Zagrebu i cijeloj Hrvatskoj. Vladajući Milan Bandić i HDZ grada Zagreba nisu se do sada nijednom bunili na nastup ovog pjevača koji su svom repertoaru ima prave četničke pjesme.

Dok po Hrvatskoj nastupa pjevač iz Srbije čije pjesme o četnicima šire nacionalnu mržnju, netoleranciju i sjećanja na genocid nad Hrvatima koji su počinili četnici u dva rata, hrvatski branitelj i daleko najpopularniji pjevaču Hrvatskoj i šire, Marko Perković Thompson već više od 20 godina ne može dobiti dozvolu za nastup u nekim dijelovima Hrvatske koji bez problema ugošćuju pjevače četničkih pjesama.

Evo hvalospjeva što je pjevao Miroslav Iliću u čast četnicima i Draži Mihajloviću:

“Pošla majka sina da potraži,

Pa se javi đeneralu Draži

Čiča Dražo, gde je moje dete

čuvaju ga srpske bajonete”

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr